เวลากินข้าวแล้วเกิดอาการเหมือนจะเป็นลมเกิดจากอะไรครับ แล้วก็จะกินข้าวได้น้อยเบื่ออาหารเลยครับ เป็นอยู่สักพักแล้วก็หาย แต่ตอนกินน้ำกินอะไรไม่เป็นนะครับ จะเป็นโรคอะไรไหมครับ
สวัสดีค่ะ เบื่ออาหาร คือ อาการไม่รู้สึกอยากอาหาร หรือความต้องการรับประทานอาหารลดลง โดยภาวะเบื่ออาหารนี้เกิดได้จากปัญหาสุขภาพกายและปัญหาสุขภาพจิตอาการเบื่ออาหาร อาจเกิดจาก-โรคกระเพาะอาหารอักเสบ-กรดไหลย้อน-มีเนื้องอกในกระเพาะอาหาร-มีความเจ็บป่วยทางกายอื่นๆเช่น เป็นมะเร็งกระเพาะอาหาร มะเร็งตับอ่อน ไวรัสตับอักเสบ โรคไทรอยด์ต่ำ-สภาวะทางจิตเช่นเป็นโรคซึมเศร้าแนะนำว่าควรพบแพทย์เพื่อตรวจร่างกายเพิ่มเติม หากกินได้น้อยมาก อ่อนเพลีย น้ำหนักลด อาเจียนมากร่วมกับมีเลือดปนควรรีบไปควรรับประทานอาหารอ่อนๆสุกสะอาดและรับประทานอาหารให้ตรงเวลา ไม่นอนหลังรับประทานอาหารทันที และหลีกเลี่ยงอาหารที่รับประทานแล้วทำให้เป็นมากขึ้น ในบางคนอาจเป็นพวกอาหารเผ็ด อาหารรสจัด หรือน้ำอัดลม หากเป็นเรื่องกระเพาะอาหารอักเสบ การรักษาคือการรับประทานยาลดกรดในกระเพาะภายใต้การดูแลของแพทย์ค่ะ